

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

**Apvienotās Sociālo un veselības jautājumu komitejas un Izglītības, kultūras un sporta komitejas sēdes PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2025. gada 21. maijā Nr.4**

Sēde sasaukta 2025.gada 19.maijā plkst. 08:27

Sēdi atklāj 2025.gada 21.maijā plkst. 08:55

**Sēdi vada** - Sociālo un veselības jautājumu komitejas un Izglītības, kultūras un sporta komitejaspriekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komiteju locekļi)**: Ainārs Brezinskis, Gunārs Babris, Aivars Circens, Lāsma Gabdulļina, Atis Jencītis, Ivars Kupčs, Mudīte Motivāne, Guna Švika

**Nepiedalās deputāti (komiteju locekļi)**: Normunds Audzišs

**Pašvaldības administrācijas darbinieki un interesenti klātienē:** izpilddirektore Antra Sprudzāne,skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

*Komitejas sēdei tika veikts videoieraksts, pieejams* :

<https://drive.google.com/drive/u/0/folders/14Ckix6jaIVV2FDvk2KfvDw7xyrNlejwo>

Apvienoto Sociālo un veselības jautājumu komitejas un Izglītības, kultūras un sporta komitejassēde– 2025/05/21 08:40 EEST — Recording, 1009 MB

**DARBA KĀRTĪBA:**

**0. Par darba kārtības apstiprināšanu**

**1. Par Gulbenes novada pašvaldībai piederošajām un piekrītošajām dzīvojamām telpām, kas nepieciešamas pašvaldības funkciju nodrošināšanai**

**2. Par iekšējā normatīvā akta “Gulbenes novada sociālā dienesta nolikums” izdošanu**

**3. Par iekšējā normatīvā akta “Grozījums Gulbenes novada pašvaldības domes 2020.gada 28.maija nolikumā Nr.GND/20/3-nolik “Gulbenes 1.pirmsskolas izglītības iestādes nolikums”” izdošanu**

**4. Par Sveķu pamatskolas attīstības plāna 2025.-2028.gadam apstiprināšanu**

**5. Par Gulbenes novada Bērnu tiesību aizsardzības programmas 2026.-2028.gadam izstrādes uzsākšanu**

**6. Par brīvprātīgā darba projekta Nr. 2025-1-LV02-ESC51-VTJ-000347120 priekšfinansējuma nodrošināšanu**

**7. Par projekta “LORD PLUS” priekšfinansējuma nodrošināšanu**

**8. Par Erasmus+ akreditācijas ikgadējā finansējuma pieprasījuma atbalstīšanu un priekšfinansējuma nodrošināšanu**

**9. Par finansiālā atbalsta piešķiršanu sportistam Jorenam Dukuram**

**10. Par Gulbenes novada pašvaldības feldšeru – vecmāšu punktu maksas pakalpojumu cenrāža apstiprināšanu**

**11. Par iekšējā normatīvā akta “Gulbenes novada pašvaldības Ukrainas un Latvijas bērnu un jauniešu nometņu projektu konkursa nolikums” izdošanu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Vita Baškere

DEBATĒS PIEDALĀS: nav

Priekšlikumi balsošanai:

Papildināt darba kārtību ar 11.jautājumu - **Par iekšējā normatīvā akta “Gulbenes novada pašvaldības Ukrainas un Latvijas bērnu un jauniešu nometņu projektu konkursa nolikums” izdošanu** (Anatolijs Savickis)

Balsojums: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav

Lēmums: Pieņemts

Sociālo un veselības jautājumu un Izglītības, kultūras un sporta apvienotā komiteja atklāti balsojot:

ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2025.gada 21.maija Sociālo un veselības jautājumu komitejas un Izglītības, kultūras un sporta komitejas apvienotās sēdes darba kārtību.

**1.**

**Par Gulbenes novada pašvaldībai piederošajām un piekrītošajām dzīvojamām telpām, kas nepieciešamas pašvaldības funkciju nodrošināšanai**

ZIŅO: Anatolijs Savickis

LĒMUMA PROJEKTU SAGATAVOJA: Monta Ķelle

DEBATĒS PIEDALĀS: Atis Jencītis, Anatolijs Savickis, Aivars Circens, Guna Švika, Gunārs Babris, Andis Caunītis

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada pašvaldībai piederošajām un piekrītošajām dzīvojamām telpām, kas nepieciešamas pašvaldības funkciju nodrošināšanai**

Pašvaldību likuma 2.panta pirmā daļa nosaka, ka pašvaldība ir atvasināta publiska persona — vietējā pārvalde —, kurai ir iedzīvotāju ievēlēta lēmējinstitūcija — dome — un kura patstāvīgi nodrošina tai tiesību aktos noteikto funkciju un uzdevumu izpildi savas administratīvās teritorijas iedzīvotāju interesēs un ir atbildīga par to, 4.panta pirmās daļas desmitais apakšpunkts nosaka, ka viena no pašvaldību autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu, un otrā daļa, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem.

Likuma “Par palīdzību dzīvokļu jautājumu risināšanā” 1.pantā ir noteikts, ka šis likums nosaka, kuras personas ir tiesīgas saņemt palīdzību dzīvojamo telpu jautājumu risināšanā, gadījumus, kad valsts vai pašvaldība ir tiesīga izīrēt dzīvojamo telpu kvalificētam speciālistam, kā arī kārtību, kādā tiek sniegta palīdzība dzīvokļa jautājumu risināšanā.

Likuma “Par palīdzību dzīvokļu jautājumu risināšanā” 3.panta pirmās daļas apakšpunktos cita starpā ir noteikts, ka palīdzības veidi ir – pašvaldībai piederošās vai tās nomātās dzīvojamās telpas izīrēšana, sociālā dzīvokļa izīrēšana, nodrošināšana ar pagaidu dzīvojamo telpu, un palīdzība īrētās pašvaldībai piederošās vai tās nomātās dzīvojamās telpas apmaiņā pret citu īrējamu pašvaldībai piederošu vai tās nomātu dzīvojamo telpu.

Likuma “Par palīdzību dzīvokļu jautājumu risināšanā” 12.panta pirmā daļa nosaka, ka pašvaldība veic tai piederošo vai tās nomāto dzīvojamo telpu vienotu uzskaiti.

Kārtību, kādā Gulbenes novada pašvaldība sniedz iedzīvotājiem palīdzību dzīvokļu jautājumu risināšanā nosaka Gulbenes novada domes 2024.gada 4.janvāra saistošie noteikumi Nr. 20 “Par palīdzību dzīvokļa jautājumu risināšanā.”

2002.gada 1.janvārī stājās spēkā likums “Par palīdzību dzīvokļu jautājumu risināšanā”, kura 20.pantā bija noteikts, ka šajā likumā paredzētajos gadījumos un noteiktajā kārtībā izīrētās dzīvojamās telpas netiek nodotas privatizācijai, tās nevar iegūt īpašumā līdz dzīvojamās mājas privatizācijai un tās nav pārdodamas vai citādi atsavināmas dzīvojamo telpu īrniekiem vai citām personām.

2025.gada 6.martā likumā “Par palīdzību dzīvokļu jautājumu risināšanā” stājās spēkā grozījumi, papildinot 20.pantu ar nosacījumu, ka pašvaldības dome ir tiesīga lemt par tai piederošas izīrētas dzīvojamās telpas nodošanu atsavināšanai, ievērojot normatīvajos aktos noteiktās publiskas personas nekustamā īpašuma atsavināšanas prasības un pašvaldības noteiktos tai piederošas dzīvojamās telpas atsavināšanas nosacījumus.

Gulbenes novada pašvaldības dzīvojamais fonds ir liels – aptuveni 1000 dzīvokļi visā novadā, un tā uzturēšanai, atjaunošanai un modernizēšanai ir nepieciešami lieli finanšu līdzekļi, kā arī izvērtējot līdzšinējo pieredzi, nepieciešamās reālās vajadzības, un palīdzības reģistros reģistrēto personu skaitu ir secināms, ka tik liels dzīvokļu skaits, lai nodrošinātu normatīvajos aktos noteikto pašvaldības palīdzību dzīvokļa jautājumu risināšanā Gulbenes novada pašvaldībai nav nepieciešams.

Ņemot vērā iepriekš minēto, Gulbenes novada Sociālā dienesta speciāliste dzīvokļu jautājumos novadā Ligita Slaidiņa sadarbībā ar pagastu apvienību pārvalžu vadītājiem veica izvērtējumu visām Gulbenes novada pašvaldībai piederošajām un piekrītošajām dzīvojamām telpām, un, lai nodrošinātu normatīvajos aktos noteikto pašvaldības palīdzību dzīvokļa jautājumu risināšanā, Gulbenes novada pašvaldībai būtu nepieciešamas aptuveni 292 dzīvojamās telpas visā novadā (1.pielikums).

Dzīvojamo telpu izvērtēšana tika veikta saskaņā ar šādiem kritērijiem:

* Nekustamā īpašuma teritoriālā pieejamība - atrašanās vieta, ērta sasniedzamība, un transporta infrastruktūras nodrošinājums.
* Tehniskie (fiziskie) rādītāji – platība, novietojums ēkā, kopējais dzīvokļa un ēkas tehniskais stāvoklis, un atbilstība Būvniecības normatīvo aktu prasībām, kā arī kopējais dzīvokļu īpašumu skaits mājā, kas pieder Gulbenes novada pašvaldībai.
* Finansiālie un ekonomiskie rādītāji – nepieciešamie ieguldījumi dzīvokļa īpašuma turpmākajai izmantošanai.

Tāpat pie izvērtēšana tika ņemts vērā:

* Gulbenes novada pašvaldības 2024.gada 29.februāra lēmums Nr. GND/2024/84 (protokols Nr. 6;34.p.) “Par projekta “Sociālo mājokļu atjaunošana Gulbenes novadā” pieteikuma iesniegšanu un projekta finansējuma nodrošināšanu” ar kuru tika atbalstīts Gulbenes novada pašvaldības projekta “Sociālo mājokļu atjaunošana Gulbenes novadā” pieteikuma iesniegšana 4.3.1.3.pasākuma “Sociālo mājokļu atjaunošana vai jaunu sociālo mājokļu būvniecība” projektu iesniegumu atlasē, lai saņemtu finansējumu un veiktu 25 dzīvokļu īpašumu atjaunošanu un pārbūvi.

Arī Publiskas personas finanšu līdzekļu un mantas izšķērdēšanas novēršanas likuma 6.2 panta pirmā daļa nosaka, ka publiskas personas nekustamā īpašuma pārvaldīšana ir šā īpašuma valdītāja uzdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu.

Ņemot vērā iepriekš minēto, un pamatojoties uz Pašvaldību likuma 2.panta pirmo daļu, 4. panta pirmo un otro daļu, 10.panta pirmās daļas 21.punktu, 19.punktu, likuma “Par palīdzību dzīvokļu jautājumu risināšanā” 1.pantu, 3.panta pirmo daļu, 12.panta pirmo daļu, un Sociālo un veselības jautājumu komitejas ieteikumu, atklāti balsojot ar balsīm "Par" "Pret", "Atturas", "Nepiedalās", Gulbenes novada pašvaldības dome NOLEMJ:

APSTIPRINĀT dzīvojamo telpu sarakstu, kas nepieciešamas Gulbenes novada pašvaldības funkciju nodrošināšanai – sniegt iedzīvotājiem palīdzību mājokļa jautājumu risināšanā. (1.pielikums).

**2.**

**Par iekšējā normatīvā akta “Gulbenes novada sociālā dienesta nolikums” izdošanu**

ZIŅO: Jānis Antaņevičs

LĒMUMA PROJEKTU SAGATAVOJA: Sarmīte Ozoliņa, Lauma Silauniece

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta “Gulbenes novada sociālā dienesta nolikums” izdošanu**

Ņemot vērā nepieciešamību aktualizēt Gulbenes novada pašvaldības domes 2013.gada 19.decembra iekšējā normatīvā akta “Gulbenes novada sociālā dienesta nolikums” (protokols Nr.19, 6.paragrāfs) saturu, kā arī to, ka Gulbenes novada sociālā dienesta nolikums izdots, pamatojoties uz likumu “Par pašvaldībām”, kas zaudējis spēku, ir sagatavots Gulbenes novada sociālā dienesta nolikums jaunā redakcijā.

Pašvaldību likuma 10.panta pirmās daļas 8.punkts nosaka, ka dome ir tiesīga izlemt ikvienu pašvaldības kompetences jautājumu, tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Valsts pārvaldes iekārtas likuma 73.panta pirmās daļas 1.punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes, iestādes izveidotās koleģiālās institūcijas vai struktūrvienības uzbūvi un darba organizāciju (nolikums, reglaments).

Ņemot vērā minēto un pamatojoties uz Pašvaldību likuma 10.panta pirmās daļas 8.punktu, Valsts pārvaldes iekārtas likuma 73.panta pirmās daļas 1.punktu un Gulbenes novada pašvaldības domes apvienotās Sociālo un veselības jautājumu un Izglītības, kultūras un sporta komitejas ieteikumu, atklāti balsojot: ar \_\_ balsīm “Par” (), “Pret” – nav, “Atturas” – nav, “Nepiedalās” – nav, Gulbenes novada pašvaldības dome NOLEMJ:

IZDOT iekšējo normatīvo aktu Nr.GND/25/\_\_\_\_\_ “Gulbenes novada sociālā dienesta nolikums” (pielikums).

|  |
| --- |
| Pielikums Gulbenes novada pašvaldības domes 2025.gada 29.maija lēmumam Nr.GND/2025/\_\_\_ |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

**2025.gada 29.maijā Nr. GND/25/\_\_\_\_\_**

**Gulbenes novada sociālā dienesta nolikums**

*Izdots saskaņā ar*

*Pašvaldības likuma 10.panta pirmās daļas 8.punktu un*

*Valsts pārvaldes iekārtas likuma 73.panta pirmās daļas 1.punktu*

1. **Vispārīgie jautājumi**
2. Gulbenes novada sociālais dienests (turpmāk – Dienests) ir Gulbenes novada pašvaldības domes (turpmāk – Dome) izveidota Gulbenes novada pašvaldības (turpmāk – Pašvaldības) iestāde, kas Pašvaldības administratīvajā teritorijā nodrošina sociālo pakalpojumu un sociālās palīdzības sniegšanu, un administrēšanu, kā arī īsteno uzdevumus sociālās aizsardzības jomā.
3. Dienests darbojas saskaņā ar normatīvo aktu prasībām, šo nolikumu (turpmāk-Nolikums), Domes lēmumiem, Domes priekšsēdētāja, Domes priekšsēdētāja vietnieka un Pašvaldības izpilddirektora rīkojumiem.
4. Dienesta darbības tiesiskuma un lietderības kontroli īsteno Pašvaldības izpilddirektors.
5. Dienests iekšējā un ārējā sarakstē izmanto Pašvaldības apstiprinātu parauga veidlapu.
6. Dienesta grāmatvedības uzskaiti nodrošina Gulbenes novada Centrālā pārvalde. Dienests rīkojas ar piešķirtajiem finanšu līdzekļiem atbilstoši Pašvaldības budžetā apstiprinātajam finansējumam.
7. Dienests ir reģistrēts Sociālo pakalpojumu sniedzēju reģistrā.
8. Dienesta juridiskā adrese ir: Dīķa iela 1, Gulbene, Gulbenes novads, LV-4401.
9. **Dienesta kompetence**
10. Dienestam ir šādi uzdevumi:
    1. nodrošināt vismaz vienu klientu apkalpošanas vietu katrā Pašvaldības pagasta administratīvajā teritorijā;
    2. koordinēt sociālo pakalpojumu sistēmas izveidi;
    3. nodrošināt Pašvaldības administratīvās teritorijas iedzīvotājiem atbalstu sociālo problēmu risināšanā, sniegt vai organizēt normatīvajos aktos noteiktās sociālās palīdzības un sociālo pakalpojumu sniegšanu;
    4. piešķirt un izmaksāt normatīvajos aktos noteiktos pabalstus;
    5. koordinēt un veikt likumpārkāpumu profilakses darbu ar bērniem, izstrādāt sociālās korekcijas un sociālās palīdzības programmas un iekārtot profilakses lietas, koordinēt sadarbību ar bērna likumisko vai pilnvaroto pārstāvi, valsts un pašvaldību iestādēm un institūcijām, nevalstiskajām organizācijām profilakses darba veikšanā;
    6. nodrošināt un administrēt sociālās garantijas bērniem bāreņiem un bez vecāku gādības palikušiem bērniem, kuri ir ārpusģimenes aprūpē, kā arī pēc ārpusģimenes aprūpes izbeigšanās;
    7. administrēt invaliditātes seku mazināšanas pasākumus, nodrošinot sociālos pakalpojumus personām ar invaliditāti, kā arī nepieciešamības gadījumā veicot personas ikdienā veicamo darbību un vides novērtējumu;
    8. nodrošināt un koordinēt Dienesta kompetencē esošo primārās veselības aprūpes un veicināšanas jautājumu risināšanu;
    9. informēt iedzīvotājus par sociālās palīdzības un Pašvaldības brīvprātīgo iniciatīvu pabalstiem, sociālajiem pakalpojumiem un sociālā atbalsta pasākumiem, Dienesta maksas pakalpojumiem un to saņemšanas kārtību;
    10. sadarbībā ar citām valsts un pašvaldību iestādēm, un institūcijām, nevalstiskajām organizācijām un reliģiskajām konfesijām, sekmēt labvēlīgas sociālās vides veidošanu Pašvaldības administratīvajā teritorijā;
    11. piedalīties sociāli ekonomiskās situācijas izpētē, analīzē un attīstības prognozēšanā Pašvaldības administratīvajā teritorijā, izstrādāt sociālo pakalpojumu un sociālās palīdzības attīstības koncepcijas un mērķprogrammas, piedalīties Pašvaldības darbības un attīstības stratēģijas izstrādē un sniegt priekšlikumus sociālo pakalpojumu, sociālās palīdzības un citos jautājumos sociālās aizsardzības jomā;
    12. pārstāvēt Dienestu valsts un pašvaldību iestādēs, un institūcijās, tiesās un attiecībās ar privātpersonām;
    13. pieņemt iesniegumus, sūdzības un priekšlikumus no privātpersonām un organizēt atbildes sagatavošanu iesniedzējiem;
    14. piedalīties Domes pastāvīgo komiteju un Domes sēdēs, kā arī Pašvaldības komisiju un darba grupu sanāksmēs, ja tas skar Dienesta darbību;
    15. sagatavot lēmumprojektus iesniegšanai izskatīšanai Domes pastāvīgajās komitejās un Domes sēdēs, kā arī Pašvaldības komisijās;
    16. piedalīties normatīvo aktu, lēmumprojektu u.c. dokumentu sagatavošanā, kuru izdošana ir Pašvaldības kompetencē, ja tas skar Dienesta darbību;
    17. sagatavot un izdot rīkojumus un iekšējos normatīvos aktus;
    18. nodrošināt dokumentu sagatavošanu, noformēšanu, apriti, kā arī uzglabāšanu atbilstoši normatīvajos aktos noteiktajām dokumentu pārvaldības un arhīva prasībām;
    19. vadīt un realizēt projektus sadarbībā ar Gulbenes novada Centrālo pārvaldi;
    20. organizēt un koordinēt Dienesta darbību atbilstoši Pašvaldības ilgtspējīgas stratēģijas un attīstība programmas dokumentiem;
    21. izstrādāt un iesniegt Dienestam nepieciešamā budžeta pieprasījumu, nodrošināt Pašvaldības piešķirto budžeta līdzekļu un lietošanā nodotās mantas racionālu izmantošanu;
    22. sniegt attiecīgajai Pašvaldības iestādei informāciju par parādiem, iesniedzot parādu piedziņai nepieciešamos dokumentus;
    23. nodrošināt personu datu aizsardzību un apstrādi atbilstoši normatīvo aktu prasībām;
    24. veikt Dienesta darbinieku profesionālās kompetences novērtēšanu, organizēt un nodrošināt darbinieku profesionālās kompetences pilnveidi, apmācības un supervīzijas;
    25. veikt citus uzdevumus atbilstoši Dienesta kompetencei, Domes lēmumiem, Domes priekšsēdētāja, viņa vietnieka vai Pašvaldības izpilddirektora rīkojumiem.
11. Dienestam ir tiesības:
    1. pieņemt lēmumus par Dienesta kompetencē esošajiem jautājumiem un veikt darbības, kas nodrošina Dienestam noteikto uzdevumu izpildi;
    2. veidot informatīvo datu bāzi par sociālās palīdzības, Dienesta administrēto Pašvaldības brīvprātīgās iniciatīvas pabalstu, sociālo pakalpojumu un Dienesta administrēto sociālā atbalsta pasākumu pieprasītājiem un saņēmējiem Pašvaldībā;
    3. pieprasīt un saņemt no Pašvaldības iestādēm, institūcijām un kapitālsabiedrībām, valsts un citu pašvaldību iestādēm un institūcijām, kā arī privātpersonām Dienesta uzdevumu izpildei nepieciešamo informāciju un dokumentus;
    4. atbilstoši kompetencei slēgt līgumus ar valsts un citu pašvaldību iestādēm, un institūcijām, kapitālsabiedrībām, nevalstiskajām organizācijām, privātpersonām, kā arī ārvalstu institūcijām;
    5. pieprasīt samaksu par Dienesta sniegtajiem pakalpojumiem saskaņā ar Domes apstiprināto cenrādi;
    6. normatīvajos aktos noteiktajā kārtībā pieņemt ziedojumus un dāvinājumus;
    7. iesniegt Domes priekšsēdētājam, viņa vietniekam vai Pašvaldības izpilddirektoram ierosinājumus Dienesta darba uzlabošanai un sniegto pakalpojumu kvalitātes paaugstināšanai;
    8. īstenot citas normatīvajos aktos noteiktās tiesības.
12. **Dienesta struktūra un darba organizācija**
13. Dienesta struktūru veido nodaļas un struktūrvienības.
14. Dienestam ir šādas nodaļas:
    1. Sociālā darba un sociālās palīdzības nodaļa;
    2. Sociālo pakalpojumu nodaļa.
15. Dienestam ir šādas struktūrvienības:
    1. Gulbenes veco ļaužu dzīvojamā māja;
    2. Sociālā dzīvojamā māja “Blomīte”;
    3. Grupu māja;
    4. Dienas aprūpes centrs;
    5. Specializētās darbnīcas;
    6. Ģimenes atbalsta centrs “Saule”;
    7. Lejasciema veco laužu māja;
    8. Stāmerienas veco laužu mītne “Saulstari”;
    9. Daukstu feldšeru – vecmāšu punkts;
    10. Staru feldšeru – vecmāšu punkts;
    11. Galgauskas feldšeru – vecmāšu punkts;
    12. Druvienas feldšeru – vecmāšu punkts.
16. Dienesta darbu, nodrošinot tā nepārtrauktību, lietderību un tiesiskumu, organizē Dienesta vadītājs.
17. Dienesta vadītājs savas kompetences ietvaros saskaņā ar Pašvaldības izpilddirektora apstiprinātu amata aprakstu un darba līgumu, kā arī atbilstoši normatīvajiem aktiem un Nolikuma prasībām:
    1. plāno un organizē Dienesta darbību, nosaka veicamos uzdevumus un kontrolē to izpildi;
    2. pilnvaro darbiniekus pārstāvēt Dienestu atsevišķu uzdevumu veikšanā;
    3. nodrošina Dienesta finanšu un materiālo līdzekļu likumīgu, racionālu un lietderīgu izmantošanu, izstrādā un iesniedz apstiprināšanai Dienesta finanšu gada budžetu tāmi atbilstoši Pašvaldības noteiktajai kārtībai, kā arī seko Dienesta budžeta izpildei;
    4. apstiprinātā Dienesta budžeta ietvaros, ja tas neatstāj ietekmi uz nākamā gada budžetu, saskaņojot ar Pašvaldības izpilddirektoru un Gulbenes novada Centrālās pārvaldes Finanšu nodaļu, ir tiesīgs veidot jaunas amata vienības, lemt par strukturālām izmaiņām Dienestā;
    5. pieņem darbā un atbrīvo no darba darbiniekus, izstrādā darbinieku amata aprakstus, nosakot darbinieku atbildību, pienākumus un tiesības;
    6. plāno un organizē darbinieku kvalifikācijas paaugstināšanu;
    7. piemēro darbiniekiem disciplinārsodus;
    8. nodrošina Dienesta darbību reglamentējošo dokumentu izstrādi;
    9. pārstāv Dienestu valsts un pašvaldību iestādēs un institūcijās, tiesās un attiecībās ar privātpersonām;
    10. pēc Domes priekšsēdētāja, viņa vietnieka vai Pašvaldības izpilddirektora pieprasījuma sniedz informāciju par Dienesta darbību un citiem ar to saistītajiem jautājumiem;
    11. organizē iedzīvotāju pieņemšanu;
    12. veic citus pienākumus saskaņā ar normatīvo aktu prasībām, Domes lēmumiem, Domes priekšsēdētāja, viņa vietnieka vai Pašvaldības izpilddirektora rīkojumiem.
18. Dienesta vadītāju ieceļ amatā un atbrīvo no amata Dome. Pamatojoties uz Domes lēmumu, Dienesta vadītāju pieņem darbā un atbrīvo no darba Pašvaldības izpilddirektors.
19. Dienesta vadītāju viņa prombūtnes laikā aizvieto ar Pašvaldības izpilddirektora rīkojumu noteikts Dienesta vadītāja pienākumu izpildītājs.
20. Dienesta vadītāja interešu konflikta gadījumā dokumentus Dienesta vārdā paraksta Pašvaldības izpilddirektors.
21. Dienesta nodaļu un struktūrvienību funkcijas, uzdevumi un darba organizācija noteikta nodaļu un struktūrvienību nolikumos.
22. Foto, video un audio ierakstu veikšana Dienestā pieļaujama tikai pēc Dienesta vadītāja rakstiskas atļaujas saņemšanas. Lūgumu veikt foto, video vai audio ierakstu iesniedz Dienestā rakstiskā formā, norādot pamatojumu lūgumam un turpmāko ieraksta izmantošanas mērķi. Atļauja nav nepieciešama personām, kuras foto, audio un video ierakstus veic žurnālistikas vajadzībām saskaņā ar normatīvajiem aktiem.
23. **Dienesta darbības tiesiskuma nodrošināšanas mehānisms un pārskati par darbību**
24. Dienesta darbības tiesiskumu nodrošina Dienesta vadītājs, kurš ir atbildīgs par Pašvaldības iekšējās kontroles sistēmas ievērošanu.
25. Dienesta vadītājs ir atbildīgs par normatīvajos aktos, Domes lēmumos noteikto pienākumu, kā arī Domes priekšsēdētāja, Domes priekšsēdētāja vietnieka vai Pašvaldības izpilddirektora rīkojumu izpildi.
26. Dienesta vadītāja pieņemtos administratīvos aktus un faktisko rīcību var apstrīdēt Domē. Dienesta darbinieka faktisko rīcību var apstrīdēt Dienesta vadītājam.
27. Dienests reizi gadā sniedz pārskatu par savu darbību Domes Sociālo un veselības jautājumu komitejai un Domei. Domei un Pašvaldības izpilddirektoram ir tiesības jebkurā laikā pieprasīt pārskatus par Dienesta darbu.
28. **Noslēguma jautājumi**
29. Atzīt par spēku zaudējušu Gulbenes novada pašvaldības domes 2013.gada 19.decembra iekšējo normatīvo aktu “Gulbenes novada sociālā dienesta nolikums” (protokols Nr.19, 6.paragrāfs).
30. Nolikums stājas spēkā 2025.gada 1.jūnijā.

**3.**

**Par iekšējā normatīvā akta “Grozījums Gulbenes novada pašvaldības domes 2020.gada 28.maija nolikumā Nr.GND/20/3-nolik “Gulbenes 1.pirmsskolas izglītības iestādes nolikums”” izdošanu**

ZIŅO: Laima Priedeslaipa

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta** **“Grozījums Gulbenes novada pašvaldības domes 2020.gada 28.maija nolikumā Nr.GND/20/3-nolik “Gulbenes 1.pirmsskolas izglītības iestādes nolikums”” izdošanu**

Gulbenes novada pašvaldībā 2025.gada 7.aprīlī saņemts Gulbenes 1.pirmsskolas izglītības iestādes 2025.gada 7.marta iesniegums Nr.1PII/1.18/25/5 (Gulbenes novada pašvaldībā reģistrēts ar Nr.GND/4.2/25/1298-G), ar kuru lūdz veikt izmaiņas Gulbenes 1.pirmsskolas izglītības iestādes adresē uz O. Kalpaka 70B, Gulbene, Gulbenes novads, LV-4401. Lūgums pamatots ar to, ka Gulbenes 1.pirmsskolas izglītības iestādei un Ģimenes izglītības un atbalsta centram ir vienādas adreses, kas rada pārpratumus gan bērnu vecākiem, gan preču piegādātājiem, meklējot iestādes atrašanās vietu.

Ar Gulbenes novada Centrālās pārvaldes Īpašumu pārraudzības nodaļas 2025.gada 16.aprīļa lēmumu Nr.GND/6.4/25/14 “Par adreses maiņu nekustamajā īpašumā O. Kalpaka iela 70A, Gulbenē, Gulbenes novadā” nolemts mainīt adresi ēkām (būvēm) ar kadastra apzīmējumiem 5001 002 0130 001 (bērnu dārzs), 5001 002 0130 004 (šķūnis), 5001 002 0130 005 (saimniecības ēka) no: O. Kalpaka iela 70A, Gulbene, Gulbenes novads, LV-4401, uz: O. Kalpaka iela 70B, Gulbene, Gulbenes novads, LV-4401.

Ņemot vērā augstāk minēto un pamatojoties uz Izglītības likuma 22.panta pirmo daļu, kas nosaka, ka valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs, Vispārējās izglītības likuma 8. un 9.pantu, Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2020.gada 28.maija nolikuma Nr. GND/20/3-nolik “Gulbenes 1.pirmsskolas izglītības iestādes nolikums” 56. un 57.punktu, kā arī Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_ (\_\_\_\_), "Atturas" – \_\_\_\_ (\_\_\_\_), "Nepiedalās" – \_\_\_ (\_\_\_\_), Gulbenes novada pašvaldības dome NOLEMJ:

IZDOT iekšējo normatīvo aktu “Grozījums Gulbenes novada pašvaldības domes 2020.gada 28.maija nolikumā Nr.GND/20/3-nolik “Gulbenes 1.pirmsskolas izglītības iestādes nolikums”” (pielikumā).

PielikumsGulbenes novada pašvaldības domes 2025.gada \_\_.maija lēmumam Nr. GND/2025/\_\_\_\_\_\_\_

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­­­ | | |

Gulbenē

**2025.gada \_\_\_.maijā Nr.**\_\_\_\_\_\_\_\_\_\_\_\_\_\_

**Grozījums Gulbenes novada pašvaldības domes 2020.gada 28.maija nolikumā Nr.GND/20/3-nolik “Gulbenes 1.pirmskolas izglītības iestādes nolikums”**

Izdots saskaņā ar Izglītības likuma 22.panta pirmo daļu, Vispārējās izglītības likuma 8. un 9.pantu

1. Izdarīt Gulbenes novada pašvaldības domes 2020.gada 28.maija nolikumā Nr.GND/20/3-nolik “Gulbenes 1.pirmsskolas izglītības iestādes nolikums” (protokols Nr.12, 65.p.) (turpmāk – nolikums) grozījumu un aizstāt 4.un 6.punktā vārdus “O. Kalpaka 70A” ar vārdiem “O. Kalpaka 70B”.

**4.**

**Par Sveķu pamatskolas attīstības plāna 2025.-2028.gadam apstiprināšanu**

ZIŅO: Aigars Lasis

LĒMUMA PROJEKTU SAGATAVOJA: Dace Kablukova

DEBATĒS PIEDALĀS: Aigars lasis, Anatolijs Savickis, Ivars Kupčs, Jānis Antaņevičs, Ainārs Brezinskis

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Sveķu pamatskolas**

**attīstības plāna 2025.-2028.gadam apstiprināšanu**

Gulbenes novada pašvaldībā 2025.gada 15.maijā saņemts Sveķu pamatskolas 2025.gada 15.maija iesniegums Nr.SIP1.18/25/28 (Gulbenes novada pašvaldībā reģistrēts ar Nr. GND/4.6/25/1745-S), kurā lūgts apstiprināt Sveķu pamatskolas attīstības plānu 2025.-2028.gadam.

Pamatojoties uz Attīstības plānošanas sistēmas likuma 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, un Gulbenes novada pašvaldības domes Apvienotās Sociālo un veselības jautājumu komitejas un Izglītības, kultūras un sporta komitejas sēdes ieteikumu, atklāti balsojot: ar \_\_\_ balsīm "Par" (\_\_\_\_), "Pret" – \_\_\_ (\_\_\_), "Atturas" – \_\_\_\_ (\_\_\_), "Nepiedalās" – \_\_\_ (\_\_\_\_), Gulbenes novada pašvaldības dome NOLEMJ:

APSTIPRINĀT Sveķu pamatskolas attīstības plānu 2025.-2028.gadam (pielikumā).

**5.**

**Par Gulbenes novada Bērnu tiesību aizsardzības programmas 2026.-2028.gadam izstrādes uzsākšanu**

ZIŅO: Dace Kablukova

LĒMUMA PROJEKTU SAGATAVOJA: Līga Ice

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada Bērnu tiesību aizsardzības programmas 2026.-2028.gadam izstrādes uzsākšanu**

2024.gada 27.decembrī ar Gulbenes novada pašvaldības domes sēdes lēmumu Nr. GND/2024/820 “Par Gulbenes novada attīstības programmas 2025.-2030.gadam gala redakcijas apstiprināšanu” (protokols Nr.22; 70.p) tika apstiprināts Gulbenes novada attīstības programmas 2025.-2030.gadam Rīcības plāns 2025.-2030.gadam, kurā viens no rīcības virzieniem norādīts bērnu tiesību aizsardzības nodrošināšana (RVC2.2) ar uzdevumu izglītot sabiedrību bērnu tiesību aizsardzības jomā (UC.2.2.1.).

Pašvaldību likuma 4.panta pirmās daļas 11.punktā noteikts, ka viena no pašvaldības autonomajām funkcijām ir īstenot bērnu un aizgādnībā esošo personu tiesību un interešu aizsardzību, savukārt 10.panta pirmās daļas 19.punktā noteikts, ka dome ir tiesīga izlemt ikvienu pašvaldības kompetences jautājumu, tikai domes kompetencē ir lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas, kā arī sniedzami pārskati par šo funkciju izpildi.

Saskaņā ar Bērnu tiesību aizsardzības likuma 66.panta pirmo daļu pašvaldība analizē stāvokli bērna tiesību ievērošanas jomā, izstrādā un īsteno bērna tiesību aizsardzības programmu pašvaldības administratīvajā teritorijā.

Ņemot vērā minēto un pamatojoties uz Pašvaldību likuma 4.panta pirmās daļas 11.punktu, 10.panta pirmās daļas 19.punktu, Bērnu tiesību aizsardzības likuma 66.panta pirmo daļu un apvienotās Sociālo un veselības jautājumu komitejas un Izglītības, kultūras un sporta komitejas ieteikumu, atklāti balsojot: ar balsīm "Par" ( ), "Pret" – nav, "Atturas" – nav, Gulbenes novada dome NOLEMJ:

1. UZSĀKT [Gulbenes novada Bērnu tiesību aizsardzības programmas 2026.-2028.gadam](http://www.gulbene.lv/lv/doks/pld/366-att17) (turpmāk – Bērnu tiesību aizsardzības programma) izstrādi ar 2025.gada 1.jūniju.
2. APSTIPRINĀT Gulbenes novada Izglītības pārvaldes struktūrvienības “Ģimenes izglītības un atbalsta centrs” izglītības darba speciālisti Līgu Ici par Bērnu tiesību aizsardzības programmas izstrādes vadītāju.
3. APSTIPRINĀT Bērnu tiesību aizsardzības programmas izstrādes darba grupu šādā sastāvā:
   1. Darba grupas vadītāja: Līga Ice – Gulbenes novada Izglītības pārvaldes struktūrvienības “Ģimenes izglītības un atbalsta centrs” izglītības darba speciāliste, Bērnu tiesību aizsardzības sadarbības grupas vadītāja.
   2. Darba grupas locekļi:
      1. Dace Kablukova – Gulbenes novada Izglītības pārvaldes vadītāja;
      2. Saulcerīte Indričeva – Gulbenes novada bāriņtiesas priekšsēdētāja;
      3. Aiga Vanaga – Gulbenes novada sociālā dienesta vecākais sociālais darbinieks darbam ar ģimenēm un bērniem;
      4. Zane Prāmniece – Gulbenes novada sociālā dienesta sabiedrības veselības speciāliste;
      5. Mārtiņš Didrihsons-Linards – Gulbenes novada pašvaldības policijas priekšnieks;
      6. Valērija Stībele – Gulbenes novada jauniešu centra “Bāze” vadītāja;
      7. Mairita Belozareviča – Gulbenes novada vidusskolas skolotāja, direktores vietniece, iekļaujošās izglītības jomas vadītāja Gulbenes novadā.
   3. Darba grupas locekle - sekretāre: Selga Kravale – Gulbenes novada bāriņtiesas priekšsēdētājas palīdze.
4. NOTEIKT, ka lēmuma 3.punktā noteiktās darba grupas vadītājs kā speciālistus var uzaicināt arī citus darbiniekus, deputātus un novada iedzīvotājus.
5. UZDOT Bērnu tiesību aizsardzības programmas izstrādes darba grupai līdz 2025.gada 30.decembrim izstrādāt Bērnu tiesību aizsardzības programmu, nosakot tās mērķus, uzdevumus un veicamās darbības Gulbenes novada pašvaldības iestādēm, sekmējot bērnu tiesību ievērošanu Gulbenes novada pašvaldības administratīvajā teritorijā.

**6.**

**Par brīvprātīgā darba projekta Nr. 2025-1-LV02-ESC51-VTJ-000347120 priekšfinansējuma nodrošināšanu**

ZIŅO: Elīna Janovska

LĒMUMA PROJEKTU SAGATAVOJA: Elīna Janovska

DEBATĒS PIEDALĀS: Elīna Janovska, Aivars Circens

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par brīvprātīgā darba projekta Nr. 2025-1-LV02-ESC51-VTJ-000347120 priekšfinansējuma nodrošināšanu**

Gulbenes novada pašvaldība, pamatojoties uz Gulbenes novada ilgtspējas attīstības stratēģijas 2014.-2030.gadam stratēģisko mērķi “SM1.Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts “Kvalitatīva izglītība un uz attīstību, radošu darbību motivēts cilvēks”, kā partneroganizācija iesaistās Eiropas Solidaritātes korpusa brīvprātīgā darba projektā Nr. 2025-1-LV02-ESC51-VTJ-000347120 (turpmāk – Projekts).

Projekta mērķis ir sekmēt Gulbenes novada pagastu pirmsskolu un vietējo kopienu izaugsmi, mācību nodrošināšanu un sociālo iekļaušanu.

Gulbenes novada pašvaldība ir ieguvusi Eiropas Solidaritātes korpusa akreditāciju brīvprātīgā darba nodrošināšanai no 2022. līdz 2027.gadam. Kopumā Projektā plānots sniegt atbalstu Gulbenes novada pagastu pirmsskolu sagatavošanai brīvprātīgā darba uzņemšanai un uzņemt 5 brīvprātīgos jauniešus – Lizuma pamatskolas pirmsskolas grupās, Tirzas pamatskolas pirmsskolas grupās, Rankas pamatskolas pirmsskolas grupās un Stāķu pirmsskolas izglītības iestādē. Brīvprātīgo jauniešu uzdevums būs iekļauties pirmsskolu mācību kolektīvā un ar sevis piedāvātajām aktivitātēm dažādot un pilnveidot mācību procesu Projektā iesaistītajās pirmsskolas izglītības iestādēs. Viena no Projekta prioritātēm ir mācību procesā pievērst izglītojamo uzmanību dabas un klimata saudzēšanai, organizējot zaļās aktivitātes pirmsskolās. Brīvprātīgo jauniešu uzdevums būs arī iesaistīties vietējās kopienas aktivitātēs.

Projekts ilgst no 2025.gada 1.augusta līdz 2026.gada 31.augustam.

Projekta kopējās izmaksas ir 34 099,00 EUR (trīsdesmit četri tūkstoši deviņdesmit deviņi *euro* 00 centi). Projekta realizēšanai 2026.gada sākumā nepieciešams Gulbenes novada pašvaldības priekšfinansējums 20% apmērā no Projekta kopējām izmaksām jeb 6819,80 EUR (seši tūkstoši astoņi simti deviņpadsmit *euro* 80 centi). Priekšfinansējums Gulbenes novada pašvaldības budžetā tiks atgriezts 2026.gada augustā pēc Projekta atskaites iesniegšanas un apstiprināšanas.

Ievērojot minēto un pamatojoties uz Pašvaldību likuma 4.panta pirmās daļas 8.punktu, kas nosaka, ka viena no pašvaldības autonomajām funkcijām ir veikt darbu ar jaunatni, Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar \_\_ balsīm "Par" (), "Pret" - (), "Atturas" – , "Nepiedalās" – , Gulbenes novada pašvaldības dome NOLEMJ:

1. NODROŠINĀT brīvprātīgā darba projekta Nr.2025-1-LV02-ESC51-VTJ-000347120 realizācijai nepieciešamo priekšfinansējumu 6819,80 EUR (seši tūkstoši astoņi simti deviņpadsmit *euro* 80 centi) apmērā.
2. Par brīvprātīgā darba projekta Nr.2025-1-LV02-ESC51-VTJ-000347120 ieviešanu atbildīgo noteikt Gulbenes novada Izglītības pārvades projekta vadītāju Elīnu Janovsku.
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no 2026.gada Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.
4. Lēmuma izpildes kontroli veikt Gulbenes novada pašvaldības izpilddirektoram.

**7.**

**Par projekta “LORD PLUS” priekšfinansējuma nodrošināšanu**

ZIŅO: Elīna Janovska

LĒMUMA PROJEKTU SAGATAVOJA: Elīna Janovska

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par projekta “LORD PLUS” priekšfinansējuma nodrošināšanu**

Gulbenes novada pašvaldība, pamatojoties Pašvaldību likuma 4.panta pirmās daļas 4.punktu, kas nosaka, ka pašvaldība gādā par iedzīvotāju izglītību, tostarp nodrošina iespēju iegūt obligāto izglītību un gādā par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību , lai nodrošinātu mūžizglītības pasākumu pieejamību visiem Gulbenes novada iedzīvotājiem, kā partneroganizācija iesniegusi pieteikumu programmas Erasmus+ projektā “LORD PLUS” (turpmāk – Projekts).

Projekta mērķis ir sekmēt mūžizglītības attīstību piecās Projekta partnervalstīs Latvijā, Itālijā (vadošais partneris), Slovēnijā, Portugālē, Polijā, kā arī veicināt mūžizglītības darba kapacitātes paaugstināšanos.

Projekta apstiprināšanas gadījumā tiks izveidota stipra starptautiska sadarbības komanda, lai izstrādātu un piedāvātu jaunas metodes, kuras stiprinātu pieaugušo iedzīvotāju radošumu. Projekta laikā vislielākais uzsvars tiks likts uz mācību modeļa izveidi, kas iesaistītu nelabvēlīgā situācijā nonākušus Gulbenes novada pagastos dzīvojošos iedzīvotājus. Šī Projekta ietvaros attīstīts tiks mobilais darbs Gulbenes novadā.

Projekta apstiprināšanas gadījumā, Projekts ilgs divus gadus.

Ja Projekts tiks apstiprināts, Projekta kopējās izmaksas būs 250 000,00 EUR (divi simti piecdesmit tūkstoši *euro* 00 centi), no kura uz Gulbenes novada pašvaldību attiecināmais finansējums būs 47 027,20 EUR (četrdesmit septiņi tūkstoši divdesmit septiņi *euro*, 20 centi). Nepieciešamais priekšfinansējums ir 20% no šīs summas, jeb 9405,44 EUR (deviņi tūkstoši četri simti pieci *euro* 44 centi).

Ievērojot minēto un pamatojoties uz Pašvaldību likuma 4.panta pirmās daļas 4.punktu un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un apvienoto Sociālo un veselības jautājumu komitejas un sporta komitejas ieteikumu atklāti balsojot: ar \_\_ balsīm "Par" (), "Pret" – \_\_(), "Atturas" – , "Nepiedalās" – , Gulbenes novada pašvaldības dome NOLEMJ:

1. NODROŠINĀT projekta “LORD PLUS” realizācijai nepieciešamo priekšfinansējumu 9405,44 EUR (deviņi tūkstoši četri simti pieci *euro* 44 centi) apmērā.
2. Par projekta “LORD PLUS ” ieviešanu atbildīgo noteikt Gulbenes novada Izglītības pārvaldes projekta vadītāju Elīnu Janovsku.
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no 2026.gada Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.
4. Lēmuma izpildes kontroli veikt Gulbenes novada pašvaldības izpilddirektoram.

**8.**

**Par Erasmus+ akreditācijas ikgadējā finansējuma pieprasījuma atbalstīšanu un priekšfinansējuma nodrošināšanu**

ZIŅO: Linda Ļapere

LĒMUMA PROJEKTU SAGATAVOJA: Valērija Stībele

DEBATĒS PIEDALĀS: Linda Ļapere, Atis Jencītis

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Erasmus+ akreditācijas ikgadējā finansējuma pieprasījuma atbalstīšanu un priekšfinansējuma nodrošināšanu**

Programmas ERASMUS+ Jaunatne darbībā ietvaros Gulbenes novada jauniešu centrs “Bāze” 2021.gadā izstrādāja un iesniedza Erasmus+ akreditācijas pieteikumu, kurš tika apstiprināts ar Jaunatnes starptautisko programmu aģentūras 2021.gada 8.maija lēmumu Nr.2-32/12, akreditācijas Nr.2020-1-LV02-KA150-YOU003762. Pamatojoties uz apstiprināto akreditāciju, turpmākos 7 gadus Gulbenes novada jauniešu centram “Bāze” ir iespēja saņemt ikgadējo finansējumu Erasmus+ KA1 programmas projektu īstenošanai. 2025.gada ikgadējās dotācijas pieprasījuma projektu konkursā tika iesniegts finansējuma pieteikums vienas jauniešu apmaiņas un vienas jaunatnes darbinieku mobilitātes īstenošanai, kurš tika apstiprināts ar Jaunatnes starptautisko programmu aģentūras 2025.gada 29.aprīļa lēmumu Nr. 2.1-1/210, pieprasījuma Nr. 2025-1-LV02-KA151-YOU-000298537 (turpmāk – Projekts).

Projekta mērķis ir caur dažādām neformālās izglītības metodēm pilnveidot jauniešu, jaunatnes darbinieku un darbā ar jaunatni iesaistīto zināšanas un prasmes par tādām tēmām kā iekļaušana un daudzveidība un Eiropas jaunatnes mērķi.

Ikgadēja finansējuma ietvaros ir plānotas divas mobilitātes:

1. Jauniešu apmaiņa, kurā kopumā piedalīsies 37 dalībnieki no 6 Eiropas valstīm. Plānotais aktivitātes norises laiks 2026.gada jūlijs;
2. Jaunatnes darbinieku mobilitāte, kurā kopumā piedalīsies 29 dalībnieki no 10 Eiropas valstīm. Plānotais aktivitātes norises laiks 2026.gada aprīlis.

Ikgadējā finansējuma kopējās izmaksas Projekta īstenošanai ir 59 947,00 EUR (piecdesmit deviņi tūkstoši deviņi simti četrdesmit septiņi *euro,* 00 centi). Projekta finansējums tiek piešķirts divās daļās – priekšfinansējums 80% apmērā no piešķirtās dotācijas summas un 20% apmērā pēc Projekta realizācijas jeb saskaņā ar Projekta faktiskajām izmaksām. Projekta realizēšanai nepieciešams priekšfinansējums 20% apmērā jeb 11 989,40 EUR (vienpadsmit tūkstoši deviņi simti astoņdesmit deviņi *euro,* 40 centi) no Gulbenes novada pašvaldības budžeta, kas tiks atgriezts pēc Projekta īstenošanas, atskaites iesniegšanas un atlikušās dotācijas daļas saņemšanas.

Projekts atbilst Gulbenes novada jaunatnes politikas rīcības plāna 2025. – 2029.gadam 2.1. uzdevumam “Attīstīt jaunatnes darbinieku kompetences atbilstoši jaunatnes darba prioritātēm un uzdevumiem”, 2.8. uzdevumam “Veidot jauniešu interesēm atbilstošu, sistēmisku neformālās izglītības piedāvājumu”, 4.2. uzdevuma 4.2.2. apakšpunktam “Jauniešu apmaiņu projektos iekļauti sociālās atstumtības riskam pakļautie jaunieši vai jaunieši ar ierobežotām iespējām”.

Pamatojoties uz Gulbenes novada jaunatnes politikas rīcības plānu 2025. – 2029.gadam, kā arī Pašvaldību likuma 4.panta pirmās daļas 8.punktu, kas nosaka, ka viena no pašvaldības autonomajām funkcijām ir veikt darbu ar jaunatni, Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un apvienoto Gulbenes novada pašvaldības domes Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_ (\_\_\_\_), "Atturas" – \_\_\_(\_\_\_), "Nepiedalās" – \_\_\_ ; Gulbenes novada pašvaldības dome NOLEMJ:

1. ATBALSTĪT Erasmus+ akreditācijas ikgadējā finansējuma pieprasījuma Nr.2025-1-LV02-KA151-YOU-000298537 realizēšanu.
2. NODROŠINĀT Erasmus+ akreditācijas ikgadējā finansējuma pieprasījuma Nr.2025-1-LV02-KA151-YOU-000298537 priekšfinansējumu 20% apmērā jeb 11 989,40 EUR (vienpadsmit tūkstoši deviņi simti astoņdesmit deviņi *euro,* 40 centi) no Gulbenes novada pašvaldības budžeta 2026.gadam.
3. NOSLĒGT programmas Erasmus+ dotācijas līgumu (projekts Nr. 2025-1-LV02-KA151-YOU-000298537) ar Jaunatnes starptautisko programmu aģentūru (reģ. Nr.90001825883).

**9.**

**Par finansiālā atbalsta piešķiršanu sportistam Jorenam Dukuram**

ZIŅO: Anatolijs Savickis

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: Gunārs Babris

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par finansiālā atbalsta piešķiršanu sportistam Jorenam Dukuram**

Gulbenes novada pašvaldībā saņemts likumiskā pārstāvja […], 2025.gada 10.maija pieteikums finansiālā atbalsta piešķiršanai “bronzas līmenī” 2025.gadā (Gulbenes novada pašvaldībā reģistrēts 2025.gada 10.maijā ar Nr. GND/2.15.1/25/1101-D), saskaņā ar kuru tiek lūgts Gulbenes novada pašvaldības finansiālais atbalsts 300,00 EUR (trīs simti *euro* 00 centi) apmērā sportistam Jorenam Dukuram šādās izdevumu pozīcijās: dalības maksas izdevumu segšanai, transporta izdevumu segšanai un augstvērtīga inventāra un ekipējuma iegādei (turpmāk – Pieteikums).

Gulbenes novada pašvaldības sporta komisija 2025.gada 16.maijā ir pieņēmusi lēmumu “Par […] iesnieguma izskatīšanu” (protokols Nr.2, 1.), ar kuru nolēmusi sniegt Gulbenes novada pašvaldības domei priekšlikumu atbalstīt Gulbenes novada pašvaldības finansiālā atbalsta piešķiršanu 300,00 EUR (trīs simti *euro* 00 centi) apmērā […] dēla Jorena Dukura dalībai 2025.gada Pasaules čempionātā karpu makšķerēšanā U22 grupā (no 2025.gada 16.jūlija līdz 2025.gada 19.jūlijam Itālijā, Perugia provincē) šādu izdevumu segšanai: dalības maksas izdevumu segšanai, transporta izdevumu segšanai un augstvērtīga inventāra un ekipējuma iegādei.

Gulbenes novada pašvaldības sporta komisija, izskatot Pieteikumu, ir konstatējusi, ka Jorenam Dukuram ir tiesības pretendēt uz finansiālo atbalstu bronzas līmenī līdz 300 EUR (trīs simti *euro*) apmērā.

Gulbenes novada pašvaldības domes 2023.gada 27.jūlija saistošo noteikumu Nr.14 “Par pašvaldības atbalstu sporta veicināšanai Gulbenes novadā” (turpmāk – Saistošie noteikumi) 17.1.apakšpunkts nosaka, ka tiesības pretendēt uz finansiālo atbalstu bronzas līmenī ir individuālajiem sportistiem, kuriem deklarētā dzīvesvieta ir Pašvaldības administratīvajā teritorijā.

Saistošo noteikumu 18.1.apakšpunkts nosaka, ka bronzas līmenī paredzēto finansiālo atbalstu pretendentiem piešķir līdz 300 *euro* individuālajiem sportistiem (bērniem un jauniešiem), kuri piedalās vai piedalīsies Latvijā atzītās sporta veidu federācijas Latvijas čempionātā vai kausā, Eiropas čempionātā vai kausā vai pasaules čempionātā vai kausā.

Jorena Dukura deklarētā dzīvesvieta ir Gulbenes novada pašvaldības administratīvajā teritorijā.

Likumiskais pārstāvis […] lūdz iespēju sniegt finansiālo atbalstu dēlam Jorenam Dukuram dalībai 2025.gada Pasaules čempionātā karpu makšķerēšanā U22 grupā (no 2025.gada 16.jūlija līdz 2025.gada 19.jūlijam Itālijā, Perugia provincē) šādu izdevumu segšanai: dalības maksas izdevumu segšanai, transporta izdevumu segšanai un augstvērtīga inventāra un ekipējuma iegādei. Biedrība “Latvijas Makšķerēšanas sporta federācija” atbilstoši Latvijas Sporta federāciju padomes datiem ir Latvijas Republikā atzīta sporta veida federācija.

Ņemot vērā Gulbenes novada pašvaldības sporta komisijas sniegto atzinumu un pamatojoties uz Pašvaldību likuma 4.panta pirmās daļas 7.punktu, kas nosaka, ka viena no pašvaldības autonomajām funkcijām ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, Saistošo noteikumu 8.punktu, kas nosaka, ka, ņemot vērā attiecīgā gada Pašvaldības budžetā paredzēto finansējumu, saistošo noteikumu III, IV un V nodaļā paredzēto finansiālā atbalsta apmēru nosaka Gulbenes novada dome (turpmāk – Dome), 17.1.apakšpunktu, 18.1.apakšpunktu, 19.punktu, 21.punktu, kas nosaka, ka pieteikumu par finansiālā atbalsta piešķiršanu izskata Gulbenes novada pašvaldības Sporta komisija (turpmāk – Sporta komisija), ņemot vērā attiecīgā gada Pašvaldības budžetā paredzēto finansējumu; sporta komisija sniedz atzinumu Gulbenes novada domes Izglītības, kultūras un sporta jautājumu komitejai; lēmumu par finansiālā atbalsta piešķiršanu pieņem Dome viena mēneša laikā no pieteikuma saņemšanas dienas, un 22.punktu, kas nosaka, ka, pamatojoties uz pieņemto lēmumu, Pašvaldība un atbalsta saņēmējs noslēdz līgumu par finansiālā atbalsta piešķiršanu; piešķirto finansiālo atbalstu pārskaita uz atbalsta saņēmēja norādīto kontu saskaņā ar līguma nosacījumiem, un apvienoto Gulbenes novada pašvaldības domes Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_), "Pret" – \_\_\_ (\_\_\_\_), "Atturas" – \_\_\_ (\_\_\_\_\_\_); Gulbenes novada pašvaldības dome NOLEMJ:

1. PIEŠĶIRT Jorenam Dukuram, finansiālo atbalstu 300,00 EUR (trīs simti *euro* 00 centi) apmērā dalībai 2025.gada Pasaules čempionātā karpu makšķerēšanā U22 grupā (no 2025.gada 16.jūlija līdz 2025.gada 19.jūlijam Itālijā, Perugia provincē) šādu izdevumu segšanai: dalības maksas izdevumu segšanai, transporta izdevumu segšanai un augstvērtīga inventāra un ekipējuma iegādei.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem – atbalsts sportam.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

**10.**

**Par Gulbenes novada pašvaldības feldšeru – vecmāšu punktu maksas pakalpojumu cenrāža apstiprināšanu**

ZIŅO: Jānis Antaņevičs

LĒMUMA PROJEKTU SAGATAVOJA: Agnese Zagorska

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada pašvaldības feldšeru – vecmāšu punktu maksas pakalpojumu cenrāža apstiprināšanu**

Gulbenes novada pašvaldības dome 2013.gada 24.oktobrī pieņēma lēmumu “Par feldšeru – vecmāšu punktu maksas pakalpojumiem Gulbenes novada pašvaldībā” (protokols Nr. 16, 38.p).

Gulbenes novadā feldšeru pakalpojumi pieejami Galgauskas pagastā, Druvienas pagastā, Daukstu pagastā, kā arī Daukstu pagasta Staru ciemā.

Nepieciešams pārskatīt Gulbenes novada pašvaldības feldšeru – vecmāšu punktu maksas pakalpojumu cenrādi, jo pēdējos gados ir palielinājušās feldšeru – vecmāšu punktu uzturēšanas izmaksas. Gulbenes novada Centrālās pārvaldes Finanšu nodaļa ir veikusi pārrēķinu Gulbenes novada feldšeru – vecmāšu punktu maksas pakalpojumiem, ņemot vērā Gulbenes novada pašvaldības apstiprinātos iepriekšējā saimnieciskajā gadā uzskaitītos naudas plūsmas izdevumus. Cenrādī ir samazinājies pakalpojumu klāsts, izveidojot divu veidu pakalpojumus - feldšera apmeklējums un mājas vizīte.

Pamatojoties uz Pašvaldību likuma 4.panta pirmās daļas 6.punktu, viena no pašvaldības autonomajām funkcijām ir gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību.

Pamatojoties uz Gulbenes novada pašvaldības domes 2018.gada 29.marta noteikumu Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§) 17.punktu, kurš nosaka, ka maksas pakalpojuma izcenojumu pārskata un izdara grozījumus maksas pakalpojumu cenrādī gadījumā, ja ir būtiski mainījušās (samazinājušās vai palielinājušās par 5%) tiešās vai netiešās izmaksas, kuras veido maksas pakalpojuma izcenojumu, Pievienotās vērtības nodokļa likuma 52.panta pirmās daļas 3.punkta a) apakšpunktu, kurš nosaka, ka ar nodokli neapliek medicīnas pakalpojumus, ko nosaka Ministru kabinets un ko ārstniecības iestāde sniedz, izmantojot normatīvajos aktos noteiktajā kārtībā apstiprinātās medicīniskās tehnoloģijas un Gulbenes novada pašvaldības domes Apvienotās Sociālo un veselības jautājumu komitejas un Izglītības, kultūras un sporta jautājumu komitejas, kā arī Finanšu komitejas ieteikumu, atklāti balsojot: ar \_\_ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

1. APSTIPRINĀT Gulbene novada pašvaldības feldšeru - vecmāšu punktu maksas pakalpojumu cenrādi (pielikums).
2. ATBRĪVOT no cenrāža 1. un 2.punktā noteiktās maksas:
   1. bērnus vecumā līdz 18 gadiem;
   2. grūtnieces un sievietes pēcdzemdību periodā līdz 42 dienām, ja tiek saņemti veselības aprūpes pakalpojumi, kas saistīti ar grūtniecības un pēcdzemdību novērošanu un grūtniecības norisi;
   3. Politiski represētās personas, Nacionālās pretošanās kustības dalībniekus un Černobiļas atomelektrostacijas avārijas seku likvidācijā cietušās personas;
   4. trūcīgās personas, kas par tādām atdzītas saskaņā ar normatīvajiem aktiem par kārtību, kādā ģimenē vai atsevišķi dzīvojoša persona atzīstama par trūcīgu;
   5. personas, kas saņem veselības aprūpes pakalpojumus to infekcijas slimību gadījumos, kuras ir laboratoriski apstiprinātas un pakļautas reģistrācijai atbilstoši normatīvajiem aktiem par infekcijas slimību reģistrācijas kārtību;
   6. visus iedzīvotājus, kuriem veic vakcināciju (normatīvos aktos par vakcināciju noteiktajā kārtībā) vai pasīvo imūnterapiju (imunizācijas valsts programmas ietvaros).
3. Atbildīgo par lēmuma izpildi noteikt Gulbenes novada sociālā dienesta vadītāju.
4. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei šo lēmumu pēc tā spēkā stāšanās publicēt Gulbenes novada pašvaldības tīmekļvietnē [www.gulbene.lv](http://www.gulbene.lv).
5. Lēmums stājas spēkā 2025.gada 1.jūnijā un ar šā lēmuma spēkā stāšanās dienu spēku zaudē Gulbenes novada pašvaldības domes 2013.gada 24.oktobra lēmums “Par feldšeru – vecmāšu punktu maksas pakalpojumiem Gulbenes novada pašvaldībā” (protokols Nr.16, 38.p).

*Pielikums Gulbenes novada domes 2025.gada \_\_.maija lēmumam Nr. GND/2025/\_\_\_\_*

**Gulbenes novada pašvaldības feldšeru - vecmāšu punktu maksas pakalpojumu cenrādis**

|  |  |  |  |  |  |
| --- | --- | --- | --- | --- | --- |
| **N.p.k.** | **Pakalpojuma veids** | **Mērvienība** | **Cena bez PVN (EUR)** | **PVN (EUR)** | **Cena ar PVN (EUR)** |
| 1. | Feldšera apmeklējums | 1 pakalpojums | 1,50 | 0,00\* | 1,50 |
| 2. | Mājas vizīte | 1 pakalpojums | 5,00 | 0,00\* | 5,00 |

Piezīmes:

*\*Pievienotās vērtības nodokli nepiemēro saskaņā ar Pievienotās vērtības nodokļa likuma 52.panta pirmās daļas 3.punkta a) apakšpunktu.*

**11.**

**Par iekšējā normatīvā akta “Gulbenes novada pašvaldības Ukrainas un Latvijas bērnu un jauniešu nometņu projektu konkursa nolikums” izdošanu**

ZIŅO: Dace Kablukova

LĒMUMA PROJEKTU SAGATAVOJA: Dace Kablukova

DEBATĒS PIEDALĀS: Lāsma gabdulļina, Dace Kablukova, Guna Švika

Sociālo un veselības jautājumu un Izglītības, kultūras un sporta apvienotā komiteja atklāti balsojot: ar 9 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Lāsma Gabdulļina, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta “Gulbenes novada pašvaldības**

**Ukrainas un Latvijas bērnu un jauniešu nometņu projektu konkursa nolikums” izdošanu**

Pamatojoties uz Ministru kabineta 2025. gada 16. aprīļa rīkojumu Nr. 212 “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai””, lai sniegtu atbalstu Ukrainas nepilngadīgajiem civiliedzīvotājiem dienas un diennakts nometņu organizēšanai un nodrošinātu Ukrainas bērnu un jauniešu latviešu valodas praktizēšanu, Ukrainas bērniem integrējoties ar Latvijas bērniem un jauniešiem, pilnveidojot komunikācijas un saskarsmes prasmes gan latviešu valodas apguves nodarbībās, gan daudzveidīgās kopīgās radošajās norisēs un aktivitātēs, ko piedāvā nometnes programma, Gulbenes novada pašvaldībai ir sniegts atbalsts 4678  *euro* apmērā. Programmu “Atbalsts Ukrainas un Latvijas bērnu un jauniešu nometnēm” īsteno Valsts izglītības attīstības aģentūra un pašvaldības līdz 2025.gada 31.decembrim. Lai nodrošinātu finansējuma nometņu organizatoriem sadali caurspīdīgā, atklātā, nediskriminējošā un konkurenci nodrošinošā procesā, kuram var pieteikties jebkurš interesents, kas atbilst attiecīgajiem kritērijiem, Gulbenes novada Izglītības pārvalde ir izstrādājusi un virza apstiprināšanai Gulbenes novada pašvaldības domei Gulbenes novada pašvaldības Ukrainas un Latvijas bērnu un jauniešu nometņu projektu konkursa nolikuma projektu, ar kuru tiek noteikta kārtība, kādā Gulbenes novada pašvaldība organizē nometņu projektu konkursu, veic projektu pieteikumu izvērtēšanu, lēmumu pieņemšanu un rezultātu paziņošanu par finansiāla atbalsta piešķiršanu nometņu organizatoriem.

Nometnes tiek organizētas ar mērķi nodrošināt atbalstu Ukrainas bērnu un jauniešu socializācijai un psihoemocionālajai labbūtībai, kā arī latviešu valodas praktizēšanai un prasmju pilnveidei, komunicējot un sadarbojoties gan savā starpā, gan ar Latvijas bērniem un jauniešiem daudzveidīgās radošajās norisēs un izglītojošās aktivitātēs kultūrizglītībā, vides izglītībā, tehniskajā jaunradē, sportā, veselīga dzīvesveida un drošības jautājumos. Nometnēs tiek aicināti piedalīties Latvijā dzīvojošie Ukrainas civiliedzīvotāju bērni un jaunieši, kā arī Latvijas skolēni no 1. līdz 12.klasei, bet ne vecāki par 18 gadiem. Nometnēs bērnu skaitam būtu jāsadalās aptuveni līdzvērtīgi (50% Ukrainas bērni, 50% vietējie bērni).

Ņemot vērā augstāk minēto un pamatojoties uz Pašvaldību likuma 10.panta pirmo daļu, kas noteic, ka dome ir tiesīga izlemt ikvienu pašvaldības kompetences jautājumu, un 50.panta pirmo daļu, kas noteic, ka dome un pašvaldības administrācija iekšējos normatīvos aktus izdod likumā noteiktajā kārtībā, Valsts pārvaldes iekārtas likuma 72.panta pirmās daļas 2.punktu, kurā noteikts, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, un 73.panta pirmās daļas 4.punktu, kurā noteikts, ka publiskas personas orgāns un amatpersona savas kompetences ietvaros var izdot iekšējos normatīvos aktus par pārvaldes lēmuma pieņemšanas procedūru, pārvaldes amatpersonu un citu darbinieku pienākumu pildīšanu, uzvedības noteikumiem, darba aizsardzību iestādē, kā arī citiem jautājumiem, kas attiecas uz iestādes darbību (iekšējie noteikumi), un Gulbenes novada pašvaldības domes apvienotās Sociālo un veselības jautājumu komitejas un Izglītības, kultūras un sporta komitejas sēdes ieteikumu, atklāti balsojot: ar \_\_\_\_ balsīm "Par" ( ), "Pret" ( ), "Atturas" ( ), "Nepiedalās" ( ), Gulbenes novada pašvaldības dome NOLEMJ:

IZDOT iekšējo normatīvo aktu “Gulbenes novada pašvaldības Ukrainas un Latvijas bērnu un jauniešu nometņu projektu konkursa nolikums” (pielikumā).

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

|  |  |
| --- | --- |
| 2025.gada 29.maijā | Nr. GND/2025/ |

**Gulbenes novada pašvaldības Ukrainas un Latvijas**

**bērnu un jauniešu nometņu projektu konkursa**

**nolikums**

Izdoti saskaņā ar Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu un Pašvaldību likuma 50.panta pirmo daļu

1. **Vispārīgie jautājumi**
   1. Nolikums nosaka kārtību, kādā tiek iesniegti un izvērtēti Ukrainas un Latvijas bērnu un jauniešu nometņu projekti (turpmāk – Projekti), kā arī finansiāli atbalstīta nometņu organizēšana projekta “Atbalsts Ukrainas un Latvijas bērnu un jauniešu nometnēm” ietvaros.
   2. Projektu konkursu (turpmāk – Konkurss) organizē Gulbenes novada pašvaldība (turpmāk – Pašvaldība).
   3. Konkurss tiek izsludināts no 2025.gada 30.maija līdz 2025.gada 13.jūnijam (ieskaitot).
   4. Informācija par Konkursu tiek publicēta Pašvaldības oficiālajā tīmekļvietnē [www.gulbene.lv](http://www.gulbene.lv).

**II. Konkursa mērķis un nosacījumi**

* 1. Konkursa mērķis ir, organizējot bērnu un jauniešu nometnes laika posmā no 2025.gada 25.jūlija līdz 2025.gada 1.novembrim, nodrošināt atbalstu Ukrainas bērnu un jauniešu socializācijai un psihoemocionālajai labbūtībai, kā arī latviešu valodas praktizēšanai un prasmju pilnveidei, komunicējot un sadarbojoties gan savā starpā, gan ar Latvijas bērniem un jauniešiem daudzveidīgās radošajās norisēs un izglītojošās aktivitātēs kultūrizglītībā, vides izglītībā, tehniskajā jaunradē, sportā, veselīga dzīvesveida un drošības jautājumos.
  2. Dalībnieku mērķgrupas:
  3. Latvijā dzīvojošie Ukrainas civiliedzīvotāju bērni un jaunieši no 1. līdz 12.klasei;
  4. Latvijas skolēni no 1.līdz 12.klasei, bet ne vecāki par 18 gadiem.

1. Nometņu saturs tematiski un mērķtiecīgi jāveido tā, lai sniegtu atbalstu bērniem un jauniešiem šādos virzienos:
   1. latviešu valodas praktizēšana un prasmju pilnveide;
   2. izglītojošas aktivitātes kultūrizglītībā, vides izglītībā un tehniskajā jaunradē;
   3. komunikācijas, sadarbības un sociāli emocionālo prasmju pilnveide;
   4. bērnu un jauniešu fizisko aktivitāšu veicināšana;
   5. veselīga dzīves veida un cilvēkdrošības paradumu veidošana.
2. Konkursā Projektus var iesniegt valsts un pašvaldību dibinātas iestādes, biedrības un nodibinājumi, nevalstiskas organizācijas un citas juridiskas personas vai fiziskas personas, ja tās normatīvajos aktos noteiktajā kārtībā ir reģistrētas komercreģistrā kā individuālie komersanti vai kā saimnieciskās darbības veicēji.
3. Viens nometņu organizētājs var īstenot vairākas nometnes.
4. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv), reģistrējot nometni, jānorāda atzīme: “Valsts finansētās nometnes projektā “Atbalsts Ukrainas un Latvijas bērnu un jauniešu nometnēm”.
5. Nometnes organizētājs ir atbildīgs par nometnes organizēšanu un darbību saskaņā ar Ministru kabineta 2009.gada 1.septembra noteikumu Nr.981 „Bērnu nometņu organizēšanas un darbības kārtība” paredzēto kārtību.
6. Organizējot nometni, jāievēro Vadlīnijas piesardzības pasākumiem bērnu nometņu organizētājiem: <https://www.nometnes.gov.lv/customimg/671a559c13cc96d6bd2b1eb99490606e.pdf>
7. Konkursā tiek atbalstīta šādu dienas vai diennakts nometņu organizēšana:
   1. nometņu dalībnieki ir bērni vecumā no 7 līdz 18 gadiem;
   2. nometņu dalībnieku skaits sadalās aptuveni līdzvērtīgi – 50% vietējie bērni, 50% Ukrainas bērni;
   3. nometņu norises laiks – no 2025.gada 25.jūlija līdz 2025.gada 1.novembrim;
   4. nometņu ilgums – dienas nometnes (3 dienas), diennakts nometnes (5 dienas);
   5. dienas nometnes programma dienā – ne mazāk kā 6 astronomiskās stundas.
8. Informācija par dalībnieku pieteikšanos uz nometnēm tiek publicēta Pašvaldības oficiālajā tīmekļvietnē [www.gulbene.lv](http://www.gulbene.lv).

**III. Projektu finansējums**

1. Kopējais Pašvaldībai piešķirtais finansējums ir 4678 *euro.*
2. Maksimālais finansiālais atbalsta apjoms vienam Projektam ir 50 *euro* dienā par viena bērna dalību 3 dienu ilgā dienas nometnē, 70 *euro* dienā par viena bērna dalību 5 dienu ilgā diennakts nometnē.

**IV. Projektu iesniegšana**

1. Projekts sastāv no:
   1. pieteikuma (1.pielikums);
   2. nometnes apraksta (2.pielikums);
   3. nometnes budžeta tāmes (3.pielikums);
   4. nometnes vadītāja apliecības kopijas;
   5. CV (Curriculum Vitae) – ja nometnes organizētājs ir fiziska persona.
2. Papildus šā nolikuma 17.punktā minētajiem dokumentiem Projekta iesniedzējam ir tiesības pievienot arī citus dokumentus, kas sniedz būtisku informāciju par pašu Projekta iesniedzēju vai plānoto nometni.
3. Projekta iesniedzējs Projektu sagatavo datorrakstā latviešu valodā, kuru iesniedz Gulbenes novada pašvaldības Ukrainas un Latvijas bērnu un jauniešu nometņu projektu izvērtēšanas komisijai līdz 2025.gada 13.jūnijam plkst.16.00, nosūtot to Komisijas sekretāram uz e-pastu izglitibas.parvalde@gulbene.lv, parakstītu ar drošu elektronisko parakstu.

**V. Projektu izvērtēšana, lēmuma pieņemšana un rezultātu paziņošana**

1. Konkursam iesniegtos Projektus izvērtē un lēmumu par finansiāla atbalsta piešķiršanu pieņem ar domes priekšsēdētāja rīkojumu izveidota komisija (turpmāk – Komisija) trīs cilvēku sastāvā.
2. Komisijas darbu vada Komisijas priekšsēdētājs. Komisija ir lemttiesīga, ja tās sēdē piedalās ne mazāk kā divi no Komisijas locekļiem.
3. Komisijas lēmumu pieņem Komisijas sēdes laikā, atklāti balsojot. Lēmums ir pieņemts, ja par to nobalso klātesošo Komisijas locekļu vairākums. Balsīm sadaloties vienādi, izšķirošā ir Komisijas priekšsēdētāja balss.
4. Komisijas sēdes protokolē Komisijas sekretārs, kurš nav Komisijas loceklis.
5. Projekta iesniedzēja Projekts tiek noraidīts bez tālākās vērtēšanas (saskaņā ar Projektu vērtēšanas kritērijiem), ja:
   1. Projekts nav sagatavots un iesniegts atbilstoši šā nolikuma nosacījumiem;
   2. Projekta iesniedzējs neatbilst šā nolikuma 8.punkta nosacījumiem;
   3. Projekta iesniedzējam Projekta iesniegšanas termiņa pēdējā dienā ir nenokārtotas parādsaistības pret Pašvaldību.
6. Komisija Projektus vērtē saskaņā ar Projektu vērtēšanas kritērijiem (4.pielikums), piešķirot punktus.
7. Projekti tiek sakārtoti dilstošā secībā pēc izvērtēšanas rezultātā iegūtajiem punktiem. Pieejamā finansējuma ietvaros finansiālais atbalsts tiek piešķirts tiem Projektiem, kuri ieguvuši lielāko punktu skaitu.
8. Komisija veic Projektu izvērtēšanu un pieņem lēmumu līdz 2025.gada 20.jūnijam.
9. Konkursa rezultātus paziņo rakstveidā līdz 2025.gada 24.jūnijam.
10. Informācija par atbalstītajiem Projektiem tiek publicēta Pašvaldības oficiālajā tīmekļvietnē [www.gulbene.lv](http://www.gulbene.lv).

**VI. Projektu finansēšanas kārtība un kontroles kārtība**

1. Ar Projekta iesniedzēju, kura iesniegtais Projekts ir atbalstīts (turpmāk – Projekta īstenotājs), Pašvaldība slēdz līgumu par finansiālā atbalsta piešķiršanu ne vēlāk kā vienu nedēļu pirms nometnes sākuma.
2. Projekta īstenotājam ir pienākums 10 darba dienu laikā pēc nometnes pēdējās dienas iesniegt Pašvaldībā, Ābeļu ielā 2, Gulbenē, Gulbenes novadā, LV-4401, finanšu atskaiti par izlietoto finansējumu (5.pielikums) un saturisko atskaiti (6.pielikums).
3. Projekta īstenotājam ir pienākums sniegt Pašvaldībai informāciju par nometnes norisi ievietošanai Pašvaldības oficiālajā tīmekļvietnē [www.gulbene.lv](http://www.gulbene.lv).
4. Ja Projekts netiek realizēts objektīvu iemeslu dēļ, Projekta īstenotājs rakstveidā informē Pašvaldību vismaz 5 darba dienas pirms plānotā nometnes sākuma un saskaņo citu nometnes norises laiku.
5. Pašvaldībai un Komisijai ir tiesības pārbaudīt nometnes darbību un Pašvaldības piešķirtā finansiālā atbalsta izlietojumu.
6. Ja nometne netiek realizēta noteiktajā termiņā, atbilstoši iesniegtajam Projektam un nometnes darbību reglamentējošo normatīvo aktu prasībām vai piešķirtais finansējums netiek izlietots paredzētajiem mērķiem un tiek konstatēti finanšu pārkāpumi, Komisija ir tiesīga pieņemt lēmumu par piešķirtā finansiālā atbalsta atmaksu.

**VII. Noslēguma jautājums**

1. Nolikums stājas spēkā 2025.gada 30.maijā.

|  |  |  |  |  |  |  |
| --- | --- | --- | --- | --- | --- | --- |
| 1.pielikums  Gulbenes novada pašvaldības  2025.gada \_.maija  “Gulbenes novada pašvaldības Ukrainas un Latvijas  bērnu un jauniešu nometņu projektu konkursa nolikums”  r. | | | | | | |
| **BĒRNU NOMETNES PROJEKTA PIETEIKUMS** | | | | | | |
|  | | | | | | |
| Reģistrācijas datums | | | | | Reģistrācijas numurs | |
|  | | | | | | |
| Nometnes organizētājs: | | | | | | |
| Reģistrācijas numurs (juridiskai personai): | | | | | | |
| Reģistrācijas numurs vai kods (fiziskai personai – individuālajam komersantam vai saimnieciskās darbības veicējam): | | | | | | |
| Adrese: | | | | | | |
| Līgumslēdzējas personas vārds, uzvārds, amata nosaukums: | | | | | | |
| Nometnes vadītājs (vārds, uzvārds; apliecības Nr.; derīguma termiņš): | | | | | | |
| tālr.: | | | e-pasts: |  | | |
| **NOMETNES NOSAUKUMS:** | | | | | | |
| Nometnes veids (*vajadzīgo pasvītrot*): | | dienas  diennakts | | | atvērta nometne  slēgta nometne | |
| **Nometnes norises laiks:** | | | | | **Nometnes norises vieta:** | |
| **Informācija par nometnes dalībniekiem**  Mērķauditorija:  Kopējais dalībnieku skaits:  Latvijas bērnu skaits:  Ukrainas bērnu skaits: | | | | | **Informācija par nometnes darbiniekiem**  Pedagogi:  Saimnieciskais personāls:  Brīvprātīgie: | |
| Projekta kopējās izmaksas (EUR): | | | | | | |
| **Nometnes organizētāja bankas rekvizīti**  Bankas nosaukums, adrese: | | | | | | |
| Bankas konta Nr.: | | | | | | |
| Bankas kods: | | | | | | |
| **Pieteikšanās dalībai nometnē**  Pieteikšanās termiņš (no-līdz):  Pieteikšanās veids: | | | | | | |
| Datums: | Nometnes vadītājs:  (paraksts) | | | | | Nometnes organizētājs:  (paraksts) |

Gulbenes novada pašvaldības domes priekšsēdētājs A.Caunītis

2.pielikums

Gulbenes novada pašvaldības

2025.gada \_.maija

“Gulbenes novada pašvaldības Ukrainas un Latvijas

bērnu un jauniešu nometņu projektu konkursa nolikums”

**NOMETNES APRAKSTS**

|  |
| --- |
| Nometnes vadītāja un darbinieku iepriekšējā pieredze nometnes organizēšanā  (pēdējos 3 gados) |
|  |
| Nometnes saturs (nosaukums, veids, galvenās aktivitātes/ pasākumi, metodes, ieguvumi) |
|  |
| Nometnes mērķis un uzdevumi |
|  |
| Nometnes mērķauditorija un dalībnieku skaits |
|  |
| Nometnes plānojums pa dienām, pasākumu/ aktivitāšu apraksts, stundu skaits, atbildīgā persona |
|  |
| Sagaidāmie rezultāti/ mērķauditorijas ieguvumi |
|  |

Datums Nometnes vadītājs

(paraksts)

Gulbenes novada pašvaldības domes priekšsēdētājs A.Caunītis

3.pielikums

Gulbenes novada pašvaldības

2025.gada \_\_.maija

“Gulbenes novada pašvaldības Ukrainas un Latvijas

bērnu un jauniešu nometņu projektu konkursa nolikums”

**NOMETNES BUDŽETA TĀME**

|  |  |  |  |
| --- | --- | --- | --- |
| Nr.  p.k. | Izdevumu pozīcija | Izdevumu aprēķins | Finansējums kopā |
| 1. | Darbinieku atalgojums  (ieskaitot nodokļus) |  |  |
|  |  |  |  |
| 2. | Ēdināšana |  |  |
|  |  |  |  |
| 3. | Telpu noma |  |  |
|  |  |  |  |
| 4. | Transporta izdevumi |  |  |
|  |  |  |  |
| 5. | Aktivitātēm un nodarbībām nepieciešamie materiāli (t.sk. ieejas biļetes) (uzskaitīt) |  |  |
|  |  |  |  |
| 6. | Aprīkojuma un inventāra  īre/ noma |  |  |
|  |  |  |  |
| 7. | Mazvērtīgais inventārs |  |  |
|  |  |  |  |
| 8. | Saimniecības preces (t.sk. dezinfekcijas, higiēnas preces) |  |  |
|  |  |  |  |
| 9. | Citi izdevumi (norādīt pozīciju) |  |  |
|  |  |  |  |
|  | **Kopā:** |  |  |

Datums Nometnes vadītājs

(paraksts)

Gulbenes novada pašvaldības domes priekšsēdētājs A.Caunītis

4.pielikums

Gulbenes novada pašvaldības

2025.gada \_\_.maija

“Gulbenes novada pašvaldības Ukrainas un Latvijas

bērnu un jauniešu nometņu projektu konkursa nolikums”

**PROJEKTU VĒRTĒŠANAS KRITĒRIJI**

|  |  |  |
| --- | --- | --- |
| Kritēriji | Maksimālais punktu skaits | |
| **Pieteikuma kvalitāte** | **10** |  |
| Saturiskā un tehniskā kvalitāte (pieteikums aizpildīts korekti un tajā sniegta pilnīga informācija) | 5 |  |
| Nometnes mērķu un uzdevumu definēšana | 5 |  |
| **Mērķauditorijas raksturojums** | **5** |  |
| Mērķa grupas izvēles pamatojums, lielums | 5 |  |
| **Aktivitāšu/ pasākumu izvērtējums** | **20** |  |
| Nometnes aktivitāšu un plānojuma atbilstība izvēlētai mērķa grupai, resursiem un nometnes mērķim | 5 |  |
| Darba formu un metožu daudzveidība, inovācija un radoša pieeja | 5 |  |
| Ieguldījums un aktivitāšu atbilstība nometnes mērķim saistībā ar valsts valodas prasmju apguvi un pilnveidi | 2 |  |
| Ieguldījums un aktivitāšu atbilstība nometnes mērķim saistībā ar komunikācijas, sadarbības un sociāli emocionālo prasmju pilnveidi | 2 |  |
| Ieguldījums un aktivitāšu atbilstība nometnes mērķim saistībā ar izglītojošām aktivitātēm kultūrizglītībā, vides izglītībā, tehniskajā jaunradē | 2 |  |
| Ieguldījums un aktivitāšu atbilstība nometnes mērķim saistībā ar veselīga dzīves veida un cilvēkdrošības paradumu veidošanu | 2 |  |
| Aktivitāšu atbilstība nometnes mērķim saistībā ar fiziskajām un sporta aktivitātēm | 2 |  |
| **Budžeta izvērtējums** | **10** |  |
| Projekta tāmes detalizācija (vienību apjomi un cenas), precizitāte un izmaksu pamatojums | 5 |  |
| Izdevumu izvērtējums, pamatotība, saistība ar aktivitātēm | 5 |  |
| **Iesniedzēja personāla un pieredzes izvērtējums** | **3** |  |
| Projekta ieviesēju profesionalitāte un pieredze atbilstošu pasākumu realizēšanā, pienākumu sadalījums | 3 |  |
| **Kopējais punktu skaits** | **48** |  |

Gulbenes novada pašvaldības domes priekšsēdētājs A.Caunītis

5.pielikums

Gulbenes novada pašvaldības

2025.gada \_\_.maija

“Gulbenes novada pašvaldības Ukrainas un Latvijas

bērnu un jauniešu nometņu projektu konkursa nolikums”

GULBENES NOVADA PAŠVALDĪBAS UKRAINAS UN LATVIJAS

BĒRNU UN JAUNIEŠU NOMETŅU PROJEKTU KONKURSA

**FINANŠU ATSKAITE**

**PAR IZLIETOTO FINANSĒJUMU**

|  |
| --- |
| Saskaņā ar līgumu par finansiālā atbalsta piešķiršanu Nr. \_\_\_\_\_\_\_\_\_\_\_\_\_\_\_\_\_\_\_starp Gulbenes novada pašvaldību un |

Projekta īstenotāja nosaukums/ vārds, uzvārds

|  |
| --- |
| ir īstenota nometne |

nometnes nosaukums

|  |
| --- |
| **Gulbenes novada pašvaldības piešķirtais finansiālais atbalsts**  **EUR ir izlietots:** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr.p.k. | Datums | Izmaksu apliecinošā dokumenta nosaukums  (maksājuma uzdevuma nr., kases izdevumu ordera nr.,  ja izmaksa veikta avansā - avansa norēķina nr.) | | | | | Summa (EUR) | Par ko maksāts  (saskaņā ar projekta budžeta tāmes izdevumu pozīciju) | | |
|  |  |  | | | | |  |  | | |
|  |  |  | | | | |  |  | | |
|  |  |  | | | | |  |  | | |
|  |  |  | | | | |  |  | | |
|  |  |  | | | | |  |  | | |
|  |  |  | | | | |  |  | | |
| **Pavisam kopā**: | | |  | | EUR | | | |
|  | | | |  |  | (summa vārdiem) | | | |
| **[[1]](#footnote-1)Pielikumā:**  Projekta īstenotāja konta izdruka uz \_\_\_\_\_\_\_\_\_\_\_\_\_\_\_\_\_lpp.  Izmaksu apliecinošo dokumentu kopijas uz \_\_\_\_\_\_\_\_\_\_\_\_\_\_\_lpp. | | | | | | | | | |

|  |  |  |  |
| --- | --- | --- | --- |
| **Nometnes vadītājs** |  |  |  |
|  | (vārds, uzvārds) |  | (paraksts) |

Datums\_\_\_\_\_\_\_\_\_\_\_\_\_\_\_\_\_\_

Gulbenes novada pašvaldības domes priekšsēdētājs A.Caunītis

6.pielikums Gulbenes novada pašvaldības 2025.gada \_\_.maija “Gulbenes novada pašvaldības Ukrainas un Latvijas bērnu un jauniešu nometņu projektu konkursa nolikums”

GULBENES NOVADA PAŠVALDĪBAS UKRAINAS UN LATVIJAS

BĒRNU UN JAUNIEŠU NOMETŅU PROJEKTU KONKURSA

**SATURISKĀ ATSKAITE**

1.Nometnes nosaukums:

2. Nometnes norises vieta:

3.Nometnes norises laiks:

4.Informācija par dalībniekiem:

|  |  |  |  |
| --- | --- | --- | --- |
|  | Latvijas bērni un jaunieši | Ukrainas bērni un jaunieši, kuri reģistrēti Latvijas izglītības iestādēs | Ukrainas bērni un jaunieši, kuri nav reģistrēti Latvijas izglītības iestādēs |
| Skaits |  |  |  |

5.Īsa nometnes anotācija (kādas aktivitātes tika ietvertas valsts valodas apguvei, socializēšanās un integrācijas prasmju pilnveidei, citas prasmes)

|  |
| --- |
|  |

6.Īss nometnes rezultātu apraksts

|  |
| --- |
|  |

7. Dalībnieku apmierinātības novērtējums(atsauksmju un/vai anketu kopsavilkums)

8**.** Publicitātes pasākumi(materiālu kopijas pievienotas pielikumā):

|  |  |  |  |
| --- | --- | --- | --- |
| Nometnes vadītājs |  |  |  |
|  | (vārds, uzvārds) |  | (paraksts) |

Datums

Sēde slēgta plkst. 10:06

Sēdi vadīja Anatolijs Savickis

Protokols parakstīts 2025.gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere

1. Neattiecas uz Gulbenes novada pašvaldības dibinātām iestādēm [↑](#footnote-ref-1)